钦定古今图书集成/明伦汇编/氏族典/第553卷 > 《廖用贤尚友录》 > 公孙永
## 钦定古今图书集成/明伦汇编/氏族典/第553卷 > 《廖用贤尚友录》 > 公孙永

按《晋书公孙永传》：“永字子阳，襄平人。少而好学，恬虚，
隐于平郭南山，不娶妻妾，非身所垦植，则不衣食之。
吟咏岩间，欣然自得。年馀九十，操尚不亏，与公孙凤
俱被慕容𬀩征至邺，及见𬀩不拜，王公已下造之，皆
不与言。虽经隆冬盛暑，端然自若。一岁馀，诈狂，𬀩送
之平郭。后苻坚遣使致问，未至而永亡。坚深悼之，谥”
曰“崇虚先生。”